Okresná prokuratúra Nové Mesto nad Váhom 
Hviezdoslavova 36, 915 01 Nové Mesto nad Váhom

Sp. zn. : Pv 967/11/3304	Nové Mesto nad Váhom, 13.12.2013
EEČ : 2-24-83-2013

U Z N E S E N I E

Trestná vec:	obvinený XXXXX  
Prečin:	Neoprávnený zásah do práva k domu, bytu alebo k nebytovému priestoru podľa § 218 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Nové Mesto nad Váhom
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Nové Mesto nad Váhom zo dňa 5.4.2012, spisová značka Pv 967/11/3304, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Ako osoba v minulosti žijúca v spoločnej domácnosti so súčasnou vlastníčkou bytu XXXXX v XXXXX na XXXXX ul. č. XXXXX v presne nezistenom čase odo dňa 30.04.2011 až doposiaľ, aj napriek predchádzajúcej písomnej dohode o vysporiadaní bezpodielového spoluvlastníctva  manželov a po vyplatení dohodnutej finančnej čiastky vo výške XXXXX EUR, ktorá bola predmetom dohody, tento užíva byt i naďalej, pričom bol zo strany poškodenej XXXXX formou doporučenej písomnosti  vyzvaný na opustenie bytu, na čo nereagoval a v uvedenom byte opäť zotrval naďalej, na čo bol na žiadosť XXXXX vydaný Okresným súdom Nové Mesto nad Váhom rozkaz na plnenie - vypratanie bytu do 30 dní od prevzatia rozkazu pod číslom konania  XXXXX, vydaného dňa 08.06.2011, právoplatného dňa 23.07.2011 a vykonateľného dňa 23.08.2011, ktorý XXXXX dňa 02.08.2011 prebral, pričom aj napriek tomu tento  neakceptoval a naďalej zotrval v uvedenom byte, čím poškodenej XXXXX ako oprávnenej osobe bráni v užívaní bytu.

Uznesením prokurátora Okresnej prokuratúry Nové Mesto nad Váhom zo dňa 5.4.2012, spisová značka Pv 967/11/3304, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
18 mesiacov
Odôvodnenie:
	Uznesením prokurátora, sp. zn. Pv 967/11-9 zo dňa 05.04.2012, právoplatným dňa 17.04.2012, bolo proti obvinenému podmienečne zastavené trestné stíhanie pre prečin neoprávneného zásahu do práva k domu, bytu alebo k nebytovému priestoru podľa § 218 ods. 1 Trestného zákona, na tom skutkovom základe, že ako osoba v minulosti žijúca v spoločnej domácnosti so súčasnou vlastníčkou bytu XXXXX v XXXXX na XXXXX ul. č. XXXXX v presne nezistenom čase odo dňa 30.04.2011 až doposiaľ, aj napriek predchádzajúcej písomnej dohode o vysporiadaní bezpodielového spoluvlastníctva  manželov a po vyplatení dohodnutej finančnej čiastky vo výške XXXXX EUR, ktorá bola predmetom dohody, tento užíva byt i naďalej, pričom bol zo strany poškodenej XXXXX formou doporučenej písomnosti  vyzvaný na opustenie bytu, na čo nereagoval a v uvedenom byte opäť zotrval naďalej, na čo bol na žiadosť XXXXX vydaný Okresným súdom Nové Mesto nad Váhom rozkaz na plnenie - vypratanie bytu do 30 dní od prevzatia rozkazu pod číslom konania  XXXXX, vydaného dňa 08.06.2011, právoplatného dňa 23.07.2011 a vykonateľného dňa 23.08.2011, ktorý XXXXX dňa 02.08.2011 prebral, pričom aj napriek tomu tento  neakceptoval a naďalej zotrval v uvedenom byte, čím poškodenej XXXXX ako oprávnenej osobe bráni v užívaní bytu.

Uznesením prokurátora bola skúšobná doba podmienečného zastavenia trestného stíhania stanovená obvinenému v trvaní 18 mesiacov, pričom začala plynúť jeho právoplatnosťou a skončila sa dňa 17.10.2013. Zároveň boli obvinenému v zmysle § 216 ods. 4 Trestného poriadku určené v skúšobnej dobe obmedzenia spočívajúce vo vysťahovaní sa z bytu, v ktorom sa neoprávnene zdržuje a osobnom ospravedlnení sa poškodenej.  

Po uplynutí skúšobnej doby bolo vykonané probačné šetrenie, ktorého cieľom bolo zistiť, či obvinený viedol v priebehu skúšobnej doby podmienečného zastavenia trestného stíhania riadny život a splnil v skúšobnej dobe uložené obmedzenia.

V rámci uvedeného postupu boli zabezpečené správy z Okresného úradu Nové Mesto nad Váhom, odboru všeobecnej vnútornej správy, mesta Nové Mesto nad Váhom, Okresného riaditelstva PZ v Novom Meste nad Váhom, Obvodného oddelenia PZ Nové Mesto nad Váhom, ako aj odpis registra trestov obvineného a správy od poškodenej XXXXX, z ktorých vyplýva, že obvinený sa v priebehu probačnej doby nedopustil žiadneho protiprávneho konania vykazujúceho znaky trestného činu, resp. priestupku a splnil v skúšobnej dobe uložené obmedzenia. 

Vzhľadom na horeuvedené skutočnosti konštatujem, že obvinený v priebehu skúšobnej doby viedol riadny život, splnil uložené obmedzenia, a bola tak splnená zákonná podmienka uvedená v § 217 ods. 1 Trestného poriadku, ktorá je predpokladom osvedčenia sa obvineného.

	Vzhľadom na uvedené bolo potrebné rozhodnúť tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Matej Izakovič
prokurátor